[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Gregoriuse kalendri kolmandal pa\u0308eval vo\u0303isid Sindi ka\u0308restiku ko\u0303rval jalutajad ja\u0308lgida po\u0303nevat vaatema\u0308ngu ja elada kaasa vetemo\u0308llus allavoolu laskuvaid kartmatuid veesportlasi."}, {"text_idx": "#000005", "text": "Lo\u0303ppenud aasta viimasel kuul valis Eesti Aerutamisfo\u0308deratsioon ja\u0308rgnevaks neljaks aastaks uue juhatuse, kelle hulka arvati lisaks senisele juhatusele ka su\u0308staslaalomi edendaja ning rahvusvaheline kohtunik Siim Peetris. Temaga sai mo\u0303ne so\u0303na juttu puhutud ja ku\u0308situd, mis ta\u0308na Sindi ka\u0308restikul toimub? Hiljem u\u0308tles so\u0303na sekka ka Tori vallavanem Lauri Luur."}, {"text_idx": "#000006", "text": "Siim Peetris: Ta\u0308na teevad usinad ka\u0308restikul laskujad trenni. Na\u0308itame, et trenni saab vee peal teha ka talvel, seni kuni vesi veel ja\u0308a\u0308s ei ole. Siin pole ku\u0308ll mitte professionaalid, aga siiski pikemalt tegutsenud asjaharrastajad, kellel asi selge ja sobilik varustus olemas."}, {"text_idx": "#000007", "text": "Mida arvate seniste kogemuste po\u0303hjal Sindi ka\u0308restikust?"}, {"text_idx": "#000008", "text": "Siim Peetris: Ka\u0308restik on kindlasti va\u0308ga hea! Hakkame vo\u0303rdlema ko\u0303igepealt oma naabritega. La\u0308tlastel on olnud analoogne ka\u0308restik palju aastaid, aga nendel on pigem tasasemalt voolav vesi. Aga Sindis on ikka pa\u0308ris to\u0303sine ka\u0308restik, vahutava vee ja suurte lainetega. Ka rootslastel on midagi analoogset olemas, samuti midagi samava\u0308a\u0308rset Po\u0303hja-Soomes. U\u0308leja\u0308a\u0308nud sarnased vo\u0303imalused ja\u0308a\u0308vad ko\u0303ik kusagile kaugemale Lo\u0303una-Euroopasse. Poolas ja Ts\u030cehhis tuleb ku\u0308ll ka juba tehiskanaleid, aga Sindi ka\u0308restik on kahtlemata suurepa\u0308rane ja omana\u0308oline."}, {"text_idx": "#000009", "text": "Siim Peetris: Praegused treeningud toimuvad Sindis rohkem kaootiliselt, so\u0303ltuvalt ilmastiku oludest ja muudest asjadest. Kindlasti kujutan ette, et suvesoojaga saab siin juba iga na\u0308dal aerutajaid na\u0308ha. Tahaks ka ise siin ka\u0308ija ja hakata noortele trenni tegema."}, {"text_idx": "#000010", "text": "Kuuldavasti on juba mo\u0303eldud ka vo\u0303istlustele."}, {"text_idx": "#000011", "text": "Siim Peetris: Tulevaks hooajaks plaanime kahte vo\u0303istlust. Esimene vo\u0303istlus toimub juuni keskel, nimeks Nordic Cup. Tegemist on neljas riigis toimuva vo\u0303istluste sarjaga: La\u0308tis, Eestis, Rootsis ja Soomes. Loodame, et juuni keskpaigaks on Sinti oodata ligemale paarsada atleeti, meid u\u0308mbritsevatest riikidest. Teine suurem vo\u0303istlus on augusti keskel: Eesti meistrivo\u0303istlused su\u0308staslaalomis."}, {"text_idx": "#000012", "text": "Ta\u0308na na\u0308eb siin ka Tori volikogu esimeest, vallavanemat ja teisi valla to\u0308o\u0308tajaid. Mida u\u0308tlete vallaga tehtava koosto\u0308o\u0308 kohta?"}, {"text_idx": "#000014", "text": "Tori vallavanem Lauri Luur: Ta\u0308nane pa\u0308ev on siin aerutajatele hea aasta avamine. Esmalt so\u0303ideti ku\u0308mneses pundis matkates Tori aleviku alt Sinti. Nu\u0308u\u0308d proovitakse ka\u0308restikus erinevaid stiile. Praegu on vesi selles mo\u0303ttes pa\u0308ris hea. Saab teha freestyle\u2019i \u2013 suuremas laines paigalseisu. Saab seal keerutada ja erinevaid trikke teha. Mina va\u0308ga ekspert ei ole, aga nii nad ra\u0308a\u0308givad."}, {"text_idx": "#000015", "text": "Vallavanemgi on seda meelt, et mujal Eestis sellist ka\u0308restikku ei ole."}, {"text_idx": "#000016", "text": "Lauri Luur: Aidu karja\u0308a\u0308ris on ku\u0308ll u\u0308ks veespordikeskus, aga mitte Sindi ka\u0308restikuga vo\u0303rreldav. Siin on suurepa\u0308rane vo\u0303imalus harjutada. Kohapealseid harrastaid meil ei ole, sest sellist vo\u0303imalust pole kunagi varem olnud. Eks tasapisi hakkab nu\u0308u\u0308d neid ka siin kandis tekkima. See omakorda eeldab korrektse taristu va\u0308ljaehitamist. Siin on na\u0308ha, et osa mehi so\u0303idab pa\u0308ris paljaka\u0308si. Seepa\u0308rast peaks kaldal olema soojendamise koht. Samuti riiete vahetamise ruum. Ka sooja sauna peaks saama. Muidu muutub treening liiga ebamugavaks."}, {"text_idx": "#000017", "text": "Valla eesma\u0308rk ongi pikas vaates aerutamiskeskuse va\u0308ljaarendamine. Arutasime aerutamisfo\u0308deratsiooni juhatuse liikme Martin Ilumetsaga \u2013 kes ta\u0308na samuti siin on \u2013 natuke tulevikuplaane. Ra\u0308a\u0308kisime sihtasutuse moodustamisest, kes oleks iseseisvalt majandav ja paneks elu ka\u0308restikul ka\u0308ima. See ongi pikem vaade. Esmalt pu\u0308u\u0308ab vald ise teostada kalda arendamist, esmaste vajaduste rahuldamiseks. Teises ja\u0308rgus peaks siis kerkima spordiklubi hoone."}, {"text_idx": "#000019", "text": "Lauri Luur: Hetkel on olemas riiklik maakondade arendamismeede. Esitatavad projektid la\u0308hevad pingeritta juba jaanuari alguses. Loodame ko\u0303igepealt valla oma projektile positiivset vastust saada. Maksimaalne toetussumma oleks praegu u\u0308le poole miljoni. Sellega ikka teeb juba midagi a\u0308ra. Ja\u0308rgmises etapis vo\u0303ik seesama loodav sihtasutus ise samast voorust raha taotleda."}, {"text_idx": "#000020", "text": "Lauri Luur: Oleks mo\u0303istlik, kui saaks seltsimaja juurest la\u0308bi to\u0308o\u0308stusala otse la\u0308bimurde jo\u0303e a\u0308a\u0308rde teha."}]